Source: https://tax-fin-lex.si/Zbirke/SodnaPraksaList?nodeId=60cb750d-d3d3-4db6-a33b-cdb321c8b50d
Timestamp: 2020-02-24 12:01:27+00:00
Document Index: 2673866

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ']

VSK sklep I Cpg 311/2004
VSK01421
ZPP člen 285, 285.
procesno vodstvo glavne obravnave
Določilo 285. čl. ZPP ureja procesno vodstvo v okviru katerega pa je dolžnost predsednika senata, da med drugim skrbi tudi za to, da se dopolnijo nepopolne navedbe strank v pomembnih dejstvih in da se ponudijo ali dopolnijo dokazila, ki se nanašajo na navedbe strank.
VSK sklep II Cpg 75/2005
VSK01420
utemeljen ugovor - negativno dejstvo
Dolžnik je navedel negativno dejstvo, ki ga po naravi stvari ne more dokazati, pač pa ga mora dokazati upnik.
VSK sklep I Cpg 44/2005
VSK01616
ZPP člen 181, 181/2, 274, 274/1, 181, 181/2, 274, 274/1.
pravni interes - priznanje terjatve v stečajnem postopku - ugotovitvena tožba
Terjatev je stečajni upravitelj tožene stranke na naroku za preizkus terjatev priznal, kar pomeni, da se terjatev šteje za ugotovljeno. V takem primeru pravnega interesa ni več, saj je terjatev že ugotovljena.
VSK sklep II Cpg 230/2005
VSK01615
ZIZ člen 270, 270/4, 270, 270/4.
Položaj v konkretnem primeru, ko ima upnik, torej dolžnik iz nasprotne izvršbe sedež na območju Velike Britanije, ni enak kot položaj stranke, ki bi imela sedež v državi, ki ni članica Evropske unije. Glede na to, da je vprašanje priznanja in izvršitve sodb sodišč, članic Evropske unije v drugi državi članici Evropske unije posebej urejeno in da ni več potreben enak postopek kot pa je praviloma potreben v primeru, če gre za izvršitev sodbe v državi, ki ni članica Evropske unije, ni več mogoče trditi, da naj bi bila nevarnost iz 270. čl. ZIZ podana, ker naj bi bila terjatev uveljavljena v tujini.
VDS sklep Pdp 1063/2005
VDS03353
ZPP člen 318, 318/1, 339, 339/2, 339/2-7, 318, 318/1, 339, 339/2, 339/2-7. ZDSS-1 člen 30, 30/1, 39, 39/1, 30, 30/1, 39, 39/1.
zamudna sodba - nesklepčnost tožbe - poprava tožbe
Za ugotovitev, da je tožba sklepčna, ni potrebno, da so zatrjevana dejstva dokazana. Zadostuje, da so izkazane skladne navedbe, iz katerih izhaja utemeljenost zahtevka, pri čemer je pri redni odpovedi PZ iz poslovnega razloga dokazno breme glede utemeljenosti podane odpovedi na delodajalcu (82/1. člen ZDR). Če tožena stranka v delovnem sporu ne odgovori na tožbo delavca, sodišče pa ugotovi, da tožba ni sklepčna, s sklepom naložil delavcu, naj v danem roku tožbo popravi in ga opozori, da bo sicer tožbeni zahtevek zavrnjen (1. odstavek 39. člena ZDSS-1). S tem, ko je tožnica tožbo pravočasno dopolnila z navedbo, da o nameravani redni odpovedi PZ iz poslovnega razloga ni bila predhodno pisno opozorjena, da ji je tožena stranka očitala razlog nesposobnosti, nato pa PZ odpovedala iz poslovnega razloga ter navedla konkretne določbe ZDR, ki naj bi jih tožena stranka v postopku odpovedi kršila ter modificirala tožbeni zahtevek, je odpravila nesklepčnost tožbe.
VSK sklep I Cpg 142/2005
zavarovanje terjatev - civilno procesno pravo
VSK01884
ZIZ člen 15, 239, 15, 239. ZPP člen 319, 319/2, 319, 319/2.
začasna odredba - pravnomočno razsojena stvar
Tudi v postopku za izdajo začasne odredbe prihajajo v poštev določbe Zakona o pravdnem postopku (ZPP), ki se nanašajo na procesno predpostavko pravnomočno razsojene stvari (2. odst. 319. čl. ZPP v zvezi s 15. in 239. čl. ZIZ).
VDSS sodba in sklep Pdp 880/2004
VDS03337
ZDR člen 83, 83/2, 177, 177/1, 177/2.
novi ZDR - izredna odpoved PZ - rok za podajo zagovora
V postopku izredne odpovedi PZ, mora delodajalec delavcu omogočiti zagovor (2. odstavek 83. člena ZDR), smiselno upoštevaje 1. in 2. odstavek 177. člena ZDR. Ker iz citiranih določb ne izhaja, da mora delodajalec delavcu omogočiti poseben rok za pripravo na zagovor, podana izredna odpoved PZ ni nezakonita zgolj zato, ker je imel delavec za pripravo zagovora na voljo le en dan.
VDSS sklep Pdp 771/2004
VDS03338
ZDR člen 88, 88/3.
novi ZDR - redna odpoved PZ iz poslovnega razloga - zaposlitev na drugem delovnem mestu
Tožena stranka je tožniku odpovedala PZ iz poslovnih razlogov zaradi ukinitve njegovega delovnega mesta vodarnar I. Za presojo, ali bi mu morala ponuditi delo za delovno mesto vzdrževalca ali operaterja, za katera je sklepala nove PZ, je odločilno, kakšna izobrazba se je zahtevala za DM, za katero je bila tožniku odpovedana PZ in ne tožnikova dejanska izobrazba.
VSK sodba I Cp 624/2005
VSK01376
ZOR člen 200, 200. URS člen 34, 35, 39, 34, 35, 39. KZ člen 169, 169/3, 169, 169/3.
odškodnina za negmotno škodo - razžalitev časti in dobrega imena - protipravnost
Iz besed, da tožnik kot človek v življenju "ni imel vidnih uspehov" ni mogoče izpeljati avtomatično zaključka, da je tožnik nesposobnež. Beseda padalec je v tekstu navedena v navednicah. Tudi ta beseda sama po sebi ni žaljiva. Če pa se upošteva še, da je toženec z njo izrazil svoje mnenje o tem, kako je tožnik prišel v parlament (ko se je eno poslansko mesto izpraznilo, je zaradi volilne matematike prišel na izpraznjeno mesto), je očitno, da gre za izraženo mnenje o tožencu kot politiku. V primeru, ko gre za izraženo mnenje o politični osebnosti v javni polemiki, pa je sodna praksa poenotena, da mora biti prag tolerance takšne osebe višji od osebe, ki ne nastopa v javnosti.
VSK sklep II Cpg 60/2005
VSK01875
ZIZ člen 15, 15. ZPP člen 163, 163/1, 163/2, 163, 163/1, 163/2.
Zakon o pravdnem postopku (ZPP), katerega uporaba prihaja na podlagi 15. čl. Zakona o izvršbi in zavarovanju (ZIZ) v poštev tudi v postopku izvršbe, določa, da mora stranka zahtevati povrnitev stroškov, pri tem pa mora opredeljeno navesti stroške, za katere zahteva povračilo (1. in 2. odst. 163. čl. ZPP).
VDSS sodba in sklep Pdp 9/2005
VDS03332
ZPP člen 184, 184/1, 184/2, 185, 185/1, 185/2, 325, 325/1, 326, 326/1, 326/2.
sprememba tožbe - dopolnilna sodba
Ker je sodišče prve stopnje zmotno štelo, da tožba ni bila spremenjena (tožnica je s tožbo sprva zahtevala, da jo tožena stranka od dneva nezakonitega prenehanja delovnega razmerja dalje prijavi v socialno zavarovanje "po osnovi najnižje z zakonom določene plače", s kasnejšo pripravljalno vlogo pa je zahtevala, da jo za isto obdobje prijavi v socialno zavarovanje "po osnovi najmanj minimalne plače"), o modificiranem tožbenem zahtevku sploh ni odločilo. Zato se pritožba, ki uveljavlja prav to, šteje kot predlog za izdajo dopolnilne sodbe.
VDS sodba Pdp 720/2004
VDS03312
ZDR člen 36f, 233, 36f, 233. ZDR člen 36f, 233, 36f, 233.
delovno razmerje - prehodne določbe - odpravnina - izračun osnove za odmero odpravnine - prenehanje delovnega razmerja
Čeprav je tožniku delovno razmerje prenehalo po uveljavitvi novega ZDR junija 2003 (po preteku 6 mesecev od dokončnosti sklepa o PDR) in je bilo takrat odločeno tudi o odpravnini, je potrebno višino odpravnine izračunati po določbah starega ZDR. Tožnik je pravico do odpravnine kot trajno presežni delavec pridobil s trenutom, ko ga je delodajalec opredelil kot trajno presežnega delavca v decembru 2002, pod pogojem, da mu je na tej podlagi prenehalo delovno razmerje. Zato se višina odpravnine izračuna po določbah starega ZDR, ne glede na to, da sklep o opredelitvi tožnika kot trajno presežnega delavca v decembru 2002 ne obravnava vprašanja odpravnine, saj ta delavcu pripada po samem zakonu.
VSK sodba in sklep I Cpg 132/2005
VSK01422
ZPP člen 3, 339, 3, 339.
pobotni ugovor - prekoračitev zahtevka - kršitev določb postopka
Sodišče prve stopnje je prekoračilo tožbeni zahtevek, ko je v okviru uveljavljenega pobota posebej ugotovilo obstoj toženkine terjatve v višini, ki presega s tožbo uveljavljeni znesek tožničine terjatve, obe terjatvi pobotalo, zatem pa celo tožeči stranki naložilo v plačilo znesek 440.251,84 SIT s pripadki.
VSL sklep I Cpg 911/2005
VSL05635
ZPP člen 464, 475, 475/1, 464, 475, 475/1.
arbitražni dogovor - ugovor - arbitražni dogovor
Določba v dogovoru arbitraži, ki nasprotuje 1. odst. 475. člena ZPP ne more imeti pomena arbitražnega dogovora, ki izključuje sodno pristojnost.
VSK sklep I Cpg 244/2005
VSK01886
ZPP člen 188, 188/1, 188/3, 188, 188/1, 188/3.
prisilna poravnava - umik prijavljene terjatve - umik tožbe
Ko tožnik umakne tožbo (1. odst. 188. čl. ZPP), izda sodišče sklep o ustavitvi postopka (3. odst. 188. čl. ZPP). Takšen sklep je le deklaratorne narave, izjava tožnika o umiku tožbe pa ima konstitutivne učinke, kar pomeni, da tožnik navedene izjave ne more preklicati.
VSK sklep II Cpg 86/2005
VSK01614
ZGD člen 394, 394. ZFPPod člen 27, 27/4, 27/5, 27, 27/4, 27/5.
terjatev zoper družbenika - prenehanje družbe - izbris iz sodnega registra
Ko teče izvršilni postopek zoper izbrisano družbo in se ta lahko nadaljuje zoper družbenika na podlagi istega izvršilnega naslova, tako terjatev lahko uveljavlja upnik le s predlogom za nadaljevanje izvršbe, ki ga mora vložiti na sodišču.
VSK sodba I Cp 61/2005
VSK01613
ZOR člen 142, 142.
splošni pogoji za zavarovanje odgovornosti - obseg odškodnine
Zavarovanje po polici, upoštevajoč besedilo splošnih pogojev o zavarovanju odgovornosti O-91 ne obsega tudi kritja nastale škode, ki jo tožeča stranka od tožene iztožuje.
VDSS sklep Pdp 1063/2005
ZDSS-1 člen 30, 30/1, 39, 39/1. ZPP člen 318, 318/1, 339, 339/2, 339/2-7.
novi ZDR - zamudna zavrnilna sodba - odprava nesklepčnosti tožbe - poprava tožbe
Za ugotovitev, da je tožba sklepčna, ni potrebno, da so zatrjevana dejstva dokazana. Zadostuje, da so izkazane skladne navedbe, iz katerih izhaja utemeljenost zahtevka, pri čemer je pri redni odpovedi PZ iz poslovnega razloga dokazno breme glede utemeljenosti podane odpovedi na delodajalcu (82/1. člen ZDR).Če tožena stranka v delovnem sporu ne odgovori na tožbo delavca, sodišče pa ugotovi, da tožba ni sklepčna, s sklepom naložil delavcu, naj v danem roku tožbo popravi in ga opozori, da bo sicer tožbeni zahtevek zavrnjen (1. odstavek 39. člena ZDSS-1). S tem, ko je tožnica tožbo pravočasno dopolnila z navedbo, da o nameravani redni odpovedi PZ iz poslovnega razloga ni bila predhodno pisno opozorjena, da ji je tožena stranka očitala razlog nesposobnosti, nato pa PZ odpovedala iz poslovnega razloga ter navedla konkretne določbe ZDR, ki naj bi jih tožena stranka v postopku odpovedi kršila ter modificirala tožbeni zahtevek, je odpravila nesklepčnost tožbe.
VDSS sodba Pdp 1071/2004
VDS03310
ZDR člen 88, 88/1, 88/1-2, 88/2, 88/3. ZPP člen 213, 213/2.
novi ZDR - redna odpoved PZ iz razloga nesposobnosti - utemeljenost odpovednega razloga - nedoseganje norme
Če delavec 4 mesece zapored brez objektivnega razloga ne dosega norme, je podan resen razlog za odpoved PZ iz razloga nesposobnosti. Tožena stranka ni bila dolžna tožnice prekvalificirati ali dokvalificirati, da je bila po mnenju invalidske komisije (zoper katerega se tožnica ni pritožila) za svoje delo sposobna, tožena stranka pa tudi ni imala potrebe po delu na drugih delovnih mestih. Načelo kontradiktornosti pomeni pravico strank, da v postopku navajata dejstva in predlagata dokaze, se izjavita o navedbah in dokazih nasprotne stranke in sodelujeta pri izvajanju dokazov. Katere od predlaganih dokazov bo izvedlo, odloči sodišče po lastni presoji, pri čemer sledi načelu materialne resnice (2. odstavek 213. člena ZPP). Zato ni kršena kontradiktornost v postopku, če sodišče ne ugodi posameznemu dokaznemu predlogu, če pravilno oceni, da izvedba tega dokaza ni potrebna.
VSL sklep I Cpg 55/2005
PRAVO DRUŽB - STATUSNO PRAVO
VSL05600
ZGD člen 364, 364/7, 364/5. ZPre člen 73, 73/1, 72.
ničnost sklepov skupščine - oblikovalni zahtevek
Izpodbojni tožbi po 7. odst. 364. člena Zakona o gospodarskih družbah (ZGD) sta oblikovalni tožbi, kjer je pravovarstvena potreba načeloma vselej podana in je ni treba posebej ugotavljati. Tožena stranka bi namreč lahko (in tudi je) izpodbijani sklep (z dne 27.2.2002 in 21.7.2003) potrdila z novim sklepom. Če zoper taka sklepa ne bi bila vložena tožba za njegovo razveljavitev oziroma ugotovitev ničnosti, bi v smislu 5. odst. 364. člena ZGD takšnega sklepa ne bilo več mogoče razveljaviti. Če bi torej v konkretnem primeru obstojalo takšno dejansko in pravno stanje, bi tožeča stranka pravni interes tekom postopka izgubila.